स्वभाव से नम्र और हंसमुख लारा ने साल 2011 में टेनिस खिलाडी महेश भूपति के साथ शादी की और एक बेटी सायरा की मां बनीं. मां बनने के बाद उनके काम की प्रायोरिटी बदल चुकी है. पहले वह परिवार और बाद में कैरियर देखती हैं, यही वजह है कि उन्होंने बीच में कुछ दिनों के लिए काम से ब्रेक भी लिया था. अभी वह एंड टीवी पर प्रसारित होने वाली रियलिटी शो ‘हाई फीवर डांस का नया तेवर’ की जज बनी हैं और पहली बार छोटे पर्दे पर काम कर रही हैं. उनसे मिलकर बात करना रोचक था, पेश है अंश.